ΚΟΙΝΗ ΘΕΣΗ (ΕΚ) αριθ. 21/94 η οποία υιοθετήθηκε από το Συμβούλιο στις 8 Ιουνίου 1994 για τη θέσπιση της οδηγίας 94/. . ./ΕΚ του Συμβουλίου της . . . που τροποποιεί την οδηγία 88/609/ΕΟΚ για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης (94/C 213/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία του άρθρου 189 Γ της συνθήκης (3),

Εκτιμώντας:

ότι τα προγράμματα δράσης της Ευρωπαϊκής Κοινότητας για το περιβάλλον του 1973 (4), του 1977 (5), του 1983 (6), του 1987 (7) και του 1993 (8), τονίζουν τη σημασία πρόληψης και μείωσης της ατμοσφαιρικής ρύπανσης 7

ότι η οδηγία 88/609/ΕΟΚ (9) δεν καθορίζει οριακές τιμές του SO2 για νέες εγκαταστάσεις ονομαστικής θερμικής ισχύος μεταξύ 50 και 100 MW που χρησιμοποιούν στερεά καύσιμα 7 ότι, εντούτοις, στο παράρτημα ΙΙΙ ορίζει ότι το Συμβούλιο θα καθορίσει, κατόπιν έκθεσης της Επιτροπής, τις οριακές τιμές εκπομπής της κατηγορίας αυτής 7

ότι η Επιτροπή στην έκθεσή της προς το Συμβούλιο, σχετικά με τις δυνατότητες διάθεσης καυσίμων με χαμηλή περιεκτικότητα σε θείο, διαπιστώνει ότι έχει βελτιωθεί η κατάσταση εξ αιτίας της οποίας είχε καθυστερήσει ο καθορισμός αυτών των οριακών τιμών και, ιδίως, ότι διατίθενται στην παγκόσμια αγορά επαρκείς ποσότητες άνθρακα με χαμηλή περιεκτικότητα σε θείο 7 ότι η καύση άνθρακα αυτού του τύπου επιτρέπει να επιτευχθούν εκπομπές SO2 κάτω των 2 000 mg/Nm³ (10*) 7

ότι, λόγω των ζημιών που προκαλεί η ατμοσφαιρική ρύπανση στο περιβάλλον, είναι αναγκαίο να καθοριστούν στο επίπεδο αυτό οι οριακές τιμές των εκπομπών από εγκαταστάσεις ονομαστικής θερμικής ισχύος 50 έως 100 MW,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 88/609/ΕΟΚ τροποποιείται ως εξής:

- το παράρτημα ΙΙΙ αντικαθίσταται από το παράρτημα της παρούσας οδηγίας,

- στο άρθρο 4 παράγραφος 1 προστίθεται εδάφιο διατυπωμένο ως εξής:

«Πάντως, τα κράτη μέλη μπορούν να επιτρέψουν στις νέες εγκαταστάσεις ονομαστικής θερμικής ισχύος από 50 έως 100 MW, για τις οποίες έχει εκδοθεί άδεια λειτουργίας προ της τελικής ημερομηνίας μεταφοράς της οδηγίας 94/. . ./ΕΚ (*) στην εθνική νομοθεσία, να τηρούν την οριακή τιμή την οποία προβλέπει το παράρτημα ΙΙΙ, μόνο μετά παρέλευση ενός έτους - κατ' ανώτατο όριο - από την ως άνω τελική ημερομηνία.

(*) ΕΕ αριθ. L . . . της . . ., σ. . . . .»

Άρθρο 2

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία το αργότερο έξι μήνες μετά την έναρξη ισχύος της και αμέσως ενημερώνουν σχετικά την Επιτροπή.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία τίθεται σε ισχύ την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

. . ., . . .

Για το Συμβούλιο

Ο Πρόεδρος

(1) ΕΕ αριθ. C 17 της 22. 1. 1993, σ. 12.

(2) ΕΕ αριθ. C 201 της 26. 7. 1993, σ. 4.

(3) Γνώμη του Ευρωπαϊκού Κοινοβουλίου της 14ης Σεπτεμβρίου 1993 (ΕΕ αριθ. C 268 της 4. 10. 1993, σ. 34). Κοινή θέση του Συμβουλίου της . . . (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. C 112 της 20. 12. 1973, σ. 1.

(5) ΕΕ αριθ. C 139 της 13. 6. 1977, σ. 1.

(6) ΕΕ αριθ. C 46 της 17. 2. 1983, σ. 1.

(7) ΕΕ αριθ. C 328 της 7. 2. 1987, σ. 1.

(8) ΕΕ αριθ. C 138 της 17. 5. 1993, σ. 1.

(9) ΕΕ αριθ. L 336 της 7. 12. 1988, σ. 1. Οδηγία όπως τροποποιήθηκε από την οδηγία 90/656/ΕΟΚ (ΕΕ αριθ. L 353 της 17. 12. 1990, σ. 59).

(10*) mg/Nm³ σημαίνει χιλιοστόγραμμο ανά κανονικό κυβικό μέτρο ή μάζα ανά όγκο αερίου εκπεφρασμένου σε κυβικά μέτρα υπό κανονικές συνθήκες θερμοκρασίας (273° Kelvin) και πιέσεως (101,3 kilopascals) αφαιρουμένης της περιεκτικότητας σε υδρατμούς.

ΠΑΡΑΡΤΗΜΑ

«ΠΑΡΑΡΤΗΜΑ ΙΙΙ

ΟΡΙΑΚΕΣ ΤΙΜΕΣ ΕΚΠΟΜΠΗΣ ΔΙΟΞΕΙΔΙΟΥ ΤΟΥ ΘΕΙΟΥ (SO2) ΓΙΑ ΝΕΕΣ ΕΓΚΑΤΑΣΤΑΣΕΙΣ Στερεά καύσιμα

>ΑΝΑΦΟΡΑ ΣΕ ΓΡΑΦΗΚΟ>

ΑΙΤΙΟΛΟΓΗΣΗ ΤΟΥ ΣΥΜΒΟΥΛΙΟΥ

Ι. Εισαγωγή

1. Η Επιτροπή υπέβαλε στο Συμβούλιο στις 22 Δεκεμβρίου 1992 πρόταση οδηγίας του Συμβουλίου που τροποποιεί την οδηγία 88/609/ΕΟΚ για τον περιορισμό των εκπομπών στην ατμόσφαιρα ορισμένων ρύπων που προέρχονται από μεγάλες εγκαταστάσεις καύσης (1).

2. Το Ευρωπαϊκό Κοινοβούλιο έδωσε τη γνώμη του στις 14 Σεπτεμβρίου 1993 (2).

3. Η Οικονομική και Κοινωνική Επιτροπή έδωσε τη γνώμη της στις 26 Μαΐου 1993 (3).

ΙΙ. Κοινή θέση

1. Το Συμβούλιο καθόρισε στις 8 Ιουνίου 1994 κοινή θέση σύμφωνα με το άρθρο 189 Γ της συνθήκης, βάσει του άρθρου 130 Σ παράγραφος 1 της συνθήκης.

2. Στόχος της οδηγίας

Η οδηγία 88/609/ΕΟΚ (4) προέβλεπε ότι το Συμβούλιο θα καθορίσει το 1990, βάσει εκθέσεως της Επιτροπής για τις δυνατότητες διάθεσης καυσίμων με χαμηλή περιεκτικότητα σε θείο και βάσει σχετικής προτάσεως της Επιτροπής, οριακές τιμές εκπομπής SO2 για τις νέες εγκαταστάσεις κατά την έννοια της οδηγίας (δηλαδή αυτές των οποίων η λειτουργία επετράπη μετά την 1η Ιουλίου 1987) θερμικής ισχύος 50 έως 100 μεγαβάτ (MWth).

Η πρόταση καθορίζει την οριακή τιμή για τις εν λόγω εγκαταστάσεις σε 2 000 mg SO2/m³. Κατά την άποψη της Επιτροπής, η πρόταση αυτή αιτιολογείται από τις διαθέσιμες επαρκείς ποσότητες άνθρακα χαμηλής περιεκτικότητας σε θείο και αποδεκτού κόστους, όπως φαίνεται στην έκθεση που επισυνάπτεται στην πρόταση.

3. Γενικά σχόλια

Πρόκειται για πρόταση τροποποίησης αρκετά περιορισμένης σημασίας δεδομένου ότι, αφενός, οι εν λόγω εγκαταστάσεις βρίσκονται στα κατώτερο όριο της κλίμακας δυναμικού που καλύπτει η βασική οδηγία και, αφετέρου, οι προτάσεις αναθεώρησης των οριακών τιμών που εφαρμόζονται σε όλες τις μεγάλες νέες εγκαταστάσεις θα πρέπει να υποβληθούν, σύμφωνα με το άρθρο 4 της βασικής οδηγίας, πριν την 1η Ιουλίου 1995.

4. Ειδικά σχόλια

4.1. Τροποποιήσεις που επέφερε το Συμβούλιο στην πρόταση της Επιτροπής

Η μόνη σημαντική τροποποίηση που επέφερε στο Συμβούλιο σε σχέση με την πρόταση της Επιτροπής συνίσταται στη δυνατότητα που δίδεται στα κράτη μέλη να παρέχουν ένα επιπλέον έτος για την τήρηση της καθορισμένης οριακής τιμής στις εγκαταστάσεις που έχουν λάβει άδεια λειτουργίας μεταξύ 1ης Ιουλίου 1987 και της τελικής ημερομηνίας μεταφοράς της οδηγίας στην εθνική νομοθεσία.

Η καθυστέρηση στην υποβολή της πρότασης - ο καθορισμός της οριακής τιμής για την κατηγορία των εν λόγω εγκαταστάσεων προβλεπόταν αρχικά για το 1990 - μπορεί να συνεπάγεται πράγματι αλλαγή των όρων εκμετάλλευσης για τις εγκαταστάσεις που έχουν ήδη λάβει άδεια λειτουργίας για περίοδο πολλών ετών (από τα μέσα του 1987 έως τη μεταφορά της οδηγίας στην εθνική νομοθεσία). Λόγω της κατάστασης αυτής, κρίθηκε σκόπιμη μια περιρισμένη ελαστικότητα των προθεσμιών, ούτως ώστε να διευκολυνθεί η ενδεχόμενη αναπροσαρμογή αυτών των εγκαταστάσεων.

4.2. Τροποιήσεις του Ευρωπαϊκού Κοινοβουλίου

Σύμφωνα με το ψήφισμά του της 8ης Ιουνίου 1993 σχετικά με τη ποιότητα διατύπωσης της κοινοτικής νομοθεσίας (5), το Συμβούλιο κρίνει ότι το προοίμιο θα πρέπει να αιτιολογεί τις διατάξεις με απλούς όρους. Συνεπώς, το Συμβούλιο δεν περιέλαβε τις τροπολογίες που αφορούν πρόσθετες παραγράφους του αιτιολογικού, εκ των οποίων η πρώτη περιορίζεται στο να υπενθυμίζει ορισμένες διατάξεις της βασικής οδηγίας και οι δύο άλλες δεν έχουν αντιστοιχία με το κείμενο των διατάξεων.

(1) ΕΕ αριθ. C 17 της 22. 1. 1993, σ. 12.

(2) ΕΕ αριθ. C 268 της 4. 10. 1993, σ. 33.

(3) ΕΕ αριθ. C 201 της 26. 7. 1993, σ. 4.

(4) ΕΕ αριθ. L 336 της 7. 12. 1988, σ. 1. Πρβ. ιδιαιτέρως υποσημείωση του παραρτήματος ΙΙΙ της οδηγίας αυτής.

(5) ΕΕ αριθ. C 166 της 17. 6. 1993, σ. 1.